XV ოშწანურას ნოღაშ აბანს იდვალუაფუდუ ოფუტე კორსინიანო, ნამუშ კვიდრით რდჷ პაპი პიუს II, სიენაშ პიკოლომინეფიშ ფანიაშე. თიქ უზოჯჷ ფლორენციალ არქიტექტორ ბერნარდო როსელინის გეგნუკეთებუდუკო ოფუტე იდეალურ რენესანსულ ნოღათ, მუქჷთ გეხორციალჷ 1459 წანაშ უკული. ნოდგჷმეფს შქას შანულამი რე ოკათედრე ოხვამე დო მიარერიცხუანი დარბაზეფი (პიკოლომინი, ბორჯია, კომუნალე, გონზაგა). პიენცას პირველო გჷმორინაფილ ნოღაშ დოგეგმარაფაშ რაციონალური სქემაქ უკულიანშო არქიტექტორეფშე გინოღალირქ იჸუ ევროპაშ ბრელ შხვა ნოღაშა. 1996 წანას, რენესანსული პიენცა იუნესკოქ მოსოფელიშ მონძალაშ ობიექტეფიშ ერკებულშა გემშეღჷ.